Xitoyning shimolidagi Ichki Mo‘g‘uliston muxtor tumanida bir kishi o‘latning ichak shaklidan vafot etgandan keyin hududda karantin kiritildi. Foto: REUTERS / Thomas Peter O‘latdan o‘lim Baotou okrugida joylashgan Darxon-Mo‘mingan uyezdida qayd qilingan. Ayni vaqtda bemor bilan aloqada bo‘lgan 35 kishi yakkalangan. Tumanda yuqori epidemiologik xavf rejimi kiritilgan. Ushbu rejim yil oxirigacha davom etadi, chunki mahalliy ma’muriyat o‘lat avj olib ketishidan xavotirlanmoqda. Ushbu hududda o‘latdan kasallanishning bosh manbayi sug‘urlar go‘shtining iste’mol qilinishi hisoblanadi. Hayvon go‘shti aksariyat termik ishlovsiz iste’mol qilinadi.